Vzletová a pristávacia dráha letiska Poprad-Tatry
**Letisko Poprad-Tatry** (angl. *Poprad-Tatry Airport*; IATA: **TAT**, ICAO: **LZTT**) je medzinárodné letisko v Poprade. Leží vo výške 718 m n. m. je najvyššie položené letisko pre dopravné lietadlá na krátke a stredné vzdialenosti v strednej Európe.

Vznik
-----

Prvopočiatky dnes už medzinárodného letiska v Poprade siahajú do roku 1938. V rámci obranných opatrení pred 2. svetovou vojnou vzniklo neďaleko obce Veľká poľné letisko. Od roku 1943 začala z Popradu lietať pravidelná civilná linka Bratislava-Sliač-Poprad-Prešov.       

S blížiacimi sa Majstrovstvami sveta v klasickom lyžovaní na Štrbskom Plese (február 1970) rástol tlak aj na skvalitnenie všetkých služieb v okolí Vysokých Tatier. Trávnatú vzletovú a pristávaciu dráhu vybetónovali a letisku pribudla aj nová administratívna budova. Do Popradu prišiel v sobotu 17. januára 1970 slávnostne prestrihnúť pásku na novom letisku minister výstavby a techniky SSR Štefan Šebesta. Prítomní boli aj minister dopravy SSR Ing. Dr. Štefan Šutka, minister a zároveň predseda Federálneho výboru pre dopravu Ing. Jaroslav Knižka a minister dopravy ČSR prof. Josef Starý.

Súčasnosť
---------

Akciová spoločnosť Letisko Poprad – Tatry, a.s. vznikla ako ostatné malé letiská (Piešťany, Sliač a Žilina) dňa 1. januára 2005 na základe zápisu do Obchodného registra Okresného súdu Prešov. V súčasnosti je vlastnená tromi akcionármi:

* Slovenská republika v zastúpení Ministerstvom dopravy a výstavby Slovenskej republiky (97,61 %)
* Mesto Poprad (1,67 %)
* Mesto Vysoké Tatry (0,72 %)

3. decembra 2005 spustila letecká spoločnosť SkyEurope Airlines pravidelnú linku na letisko Londýn-Stansted, ktorú prevádzkovala až do jej krachu na konci augusta 2009. Letisko Poprad-Tatry získalo náhradu za túto zrušenú linku až 26. októbra 2014, kedy začala na letisko Londýn-Luton lietať maďarská spoločnosť Wizz Air.

V roku 2008 Letisko Poprad-Tatry uskutočnilo rekonštrukciu svetelnej približovacej sústavy dráhy 27 a prístavbu príletového terminálu, ktoré realizovalo z prostriedkov Európskeho fondu regionálneho rozvoja (ERDF) v zmysle schváleného Operačného programu Základná infraštruktúra, Opatrenie č. 1.3. Modernizácia a rozvoj infraštruktúry leteckej dopravy.

31. januára 2014 sa slávnostne otvorila nová odletová hala, ktorá spĺňa všetky podmienky Schengenu. Jej výstavba stála takmer 2,62 milióna euro.

29. marca 2022 zaradilo letisko do prevádzky moderné hasičské vozidlo Rosenbauer Panther 6×6, ktoré je určené na aktívny boj s požiarmi lietadiel a na pomoc a ochranu pasažierov počas evakuácie pri mimoriadnych udalostiach.

1. novembera 2023 z letiska odleteli prví cestujúci na pravidelnej linke do Londýnskeho Stanstedu. Riaditeľ obchodu a prevádzky letiska Michal Staňa doplnil, že lietať sa bude z Popradu pravidelne dvakrát do týždňa, vždy v stredu a v sobotu.

Aerolínie a destinácie
----------------------

| Mapa destinácií 2022 |
| --- |
|  **Pravidelná destinácia - celoročná**
 **Letisko Poprad Tatry**
 **Charterová destinácia (Aktuálne neaktívna)**

Európa: Letisko Poprad-Tatry**Poprad-Tatry**
Londýn

 |

### Pravidelné linky

| Aerolínie | Destinácie |
| --- | --- |
| **Wizz Air** | Londýn - Luton |
| **RyanAir** | Londýn - Stansed |

### Charterové lety

| Aerolínie | Destinácie |
| --- | --- |
|  |  |

Štatistiky
----------

V decembri 2009 letisko Poprad-Tatry zaznamenalo nárast cestujúcich o 30% oproti rovnakému obdobiu v roku 2008.

Za obdobie január–september 2009 letisko rástlo aj v počte pohybov lietadiel (odletov a príletov), ktorých bolo 7 337, čo je o 18% viac, ako v rovnakom období roku 2008, a tiež narástla aj celková hmotnosť odbavených lietadiel o 23% na 27 969 ton.

Za celkový rok 2009 však letisko zaznamenalo pokles cestujúcich oproti roku 2008. V roku 2009 ich bolo o 6 496 menej (-11,2%), celkovo 51 658. Zvýšený bol počet pohybov lietadiel, z pôvodných 7 907 na 9 373 (+18,5%).

V roku 2010, po vypuknutí finančnej krízy, sa počet pasažierov zmenšil takmer o polovicu (28 961) v porovnaní s predchádzajúcim rokom 2009 (52 301). Znížil sa i pohyb lietadiel (z 9 373 v roku 2009 na 7595 v roku 2010).

Nasledujúce roky sa nijako výrazne nezvýšil, ani neznížil počet prepravených cestujúcich. Najmenej pasažierov za 8 rokov letisko prepravilo v roku 2013 (24 518). Pohyby lietadiel boli najmenšie v roku 2014 (6 206) podľa dostupných údajov.

Výrazný nárast prepravených pasažierov bol zaznamenaný za rok 2015 (85 224). Je to 168,9% nárast voči roku 2014. Zvýšil sa taktiež aj celkový pohyb lietadiel (6 953) (o 12% v porovnaní s rokom 2014).


**Prepravení cestujúci** | Rok | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Počet pasažierov | 18 533 | 41 501 | 60 176 | 58 256 | 52 301 | 28 961 | 24 755 | 30 873 | 24 518 | 31 694 | 85 224 | 84 030 | 80 605 | 88 387 | 94 249 | 24 189 | 15 481 |

**Pohyby lietadiel** | Rok | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Počet lietadiel | 7 907 | 9 373 | 7 595 | 6 954 | 7 295 | 6 416 | 6 206 | 6 953 | 8 260 | 6 928 | 7 130 | 6 781 | 7 975 | 11 000 |

Incidenty
---------

20. decembra 1980 núdzovo pristál v Poprade let východonemeckej spoločnosti Interflug na linke z Berlína do Budapešti pre bombovú hrozbu. Bomba mala vybuchnúť, keď lietadlo klesne pod úroveň 600 m. n. m. Preto sa rozhodli piloti pristáť na popradskom letisku, ktoré je vo výške 718 m. n. m. Po kontrole sa našiel batoh, ktorý nepatril žiadnemu z pasažierov, ale jeho obsah ostal pred verejnosťou tajomstvom.

2. januára 2010 robila polícia na popradskom letisku cvičenie, ktoré zbabrala. Do batožiny cestujúcich nastrkala balíčky trhaviny hexogén (RDX), o čom majitelia kufrov nevedeli. Išlo o cvičenie psov, ktoré mali výbušninu nájsť. V jednom prípade sa to však nepodarilo. Kufor vtedy 49-ročného Slováka, ktorý dlhodobo žije v írskom Dubline odletel na pravidelnej linke spoločnosti Danube Wings do Dublinu.

3. augusta 2012 posádka vrtuľníka Mi-8T, poznávacej značky OM-TMT, vykonávala letecké práce - prevážanie podvesených bremien z miesta skládky na Popradskom plese na Chatu pod Rysmi. Pri spiatočnom lete zo staveniska Chaty pod Rysmi, počas zostupného letu, prišlo k vniknutiu voľného oceľového transportného lana pre prepravu nákladu do vyrovnávacieho rotora. Jeho navinutím na rotorovú hlavu a následným roztrhnutím prišlo k poškodeniu listov vyrovnávacieho rotora, ktorý aj pri zníženej účinnosti umožnil návrat vrtuľníka klesavým letom s optimálnou rýchlosťou na letisko Poprad. Časť useknutého transportného lana odpadla do terénu pod vrtuľníkom. Kapitán vrtuľníka sa rozhodol pre pristátie na letisku Poprad. V priebehu pristávacieho manévru začal byť vrtuľník nestabilný, tesne pred dotykom so zemou sa začal otáčať okolo zvislej osi s následnou stratou riaditeľnosti, pričom prišlo k stretu listov nosného rotora s terénom a ich deštrukcii. Vrtuľník po skončení rotácie ostal stáť v polohe na pravom boku. Posádka opustila vrtuľník vlastnými silami s drobnými odreninami a bola prevezená do nemocnice bez vážnejších zranení.

26. mája 2021 došlo napoludnie k nehode civilného lietadla OM-YNA VT9 Dynamik. Pri pristávacom manévri došlo z doposiaľ nezistených príčin k zlomeniu predného oporného kolesa. Lietadlo po nehode ostalo prevrátené na trávnatej ploche. Nehoda sa obišla bez zranenia, pilot bol v lietadle sám.

Referencie
----------

1. ↑  TASR. *Rok 1970: Popradské letisko v plnom lesku* [online]. [Cit. 2022-06-18]. Dostupné online.
2. ↑  NR SR. *Predkladacia správa Letiskové spoločnosti* [online]. [Cit. 2022-06-18]. Dostupné online.
3. ↑   *Informácie o letisku Poprad-Tatry* [online]. [Cit. 2022-06-18]. Dostupné online.
4. ↑   *Linka SkyEurope spájajúca letisko Poprad-Tatry s Londýnom oslavuje 1. narodeniny* [online]. [Cit. 2022-06-18]. Dostupné online.
5. ↑  SITA. *Letisko Poprad prišlo pre SkyEurope o najvyťaženejšiu linku* [online]. [Cit. 2022-06-18]. Dostupné online.
6. ↑  PISARČÍKOVÁ, Jana. *Z Popradu sa už lieta do Lutonu pri Londýne* [online]. 2014-10-28, [cit. 2022-06-18]. Dostupné online.
7. ↑   *Realizované projekty v roku 2008* [online]. [Cit. 2022-06-18]. Dostupné online.
8. ↑  TASR. *Popradské letisko má novú odletovú halu, spĺňa podmienky Schengenu* [online]. 2014-01-31, [cit. 2022-06-18]. Dostupné online.
9. ↑  TASR. *Popradské letisko má nové záchranné vozidlo* [online]. 2022-03-29, [cit. 2022-06-19]. Dostupné online.
10. ↑  TA3, televízia. *Z popradského letiska odleteli do Londýna prví cestujúci. Ďalšie linky sú otázkou času* [online]. ta3, 2023-11-01, [cit. 2023-11-02]. Dostupné online.
11. ↑
12. ↑  Podtatranské noviny
13. ↑
14. 1 2
15. ↑  SITA. *Letisko Poprad-Tatry v roku 2020 vybavilo o 74 percent menej pasažierov* [online]. 2021-02-15, [cit. 2022-06-18]. Dostupné online.
16. ↑  TASR. *Letisko Poprad-Tatry zaznamenalo vlani najvyšší počet pohybov lietadiel za posledných desať rokov* [online]. 2022-01-26, [cit. 2022-06-18]. Dostupné online.
17. ↑  DER SPIEGEL. *Bombe bei Interflug* [online]. [Cit. 2022-06-18]. Dostupné online. Archivované 2013-09-27 z originálu.
18. ↑  TÓDOVÁ, Monika. *Policajti na letisku schovali výbušniny do batožín. Jedna odletela do Dublinu* [online]. 2010-01-05, [cit. 2022-06-18]. Dostupné online.
19. ↑   *Záverečná správa o odbornom vyšetrovaní leteckej nehody* [online]. Letecký a námorný vyšetrovací útvar, 2013-03-11, [cit. 2022-06-21]. Dostupné online.
20. ↑  ČERŇANSKÝ, Ivan. *V Poprade havarovalo lietadlo, pri pristávaní si zlomilo koleso* [online]. 2021-05-26, [cit. 2022-06-18]. Dostupné online.

Externé odkazy
--------------


|  |  |
| --- | --- |
| Portal | Letecký portálSlovenský portál |

* Oficiálna stránka
* Letisko Poprad na slovak-airports.net

| * z
* d
* u
Letiská na Slovensku |
| --- |
| Medzinárodné verejné(s pravidelnými linkami) | 
* Letisko M. R. Štefánika (Bratislava)
* Letisko Košice (Košice)
* Letisko Poprad-Tatry (Poprad)

 |
| Medzinárodné verejné(bez pravidelných liniek) | 
* Letisko Nitra (Nitra)
* Letisko Piešťany (Piešťany)
* Letisko Prievidza (Prievidza)
* Letisko Sliač (Sliač)
* Letisko Šamorín (Šamorín)
* Letisko Žilina (Žilina)

 |
| Vnútroštátne verejné | 
* Letisko Malé Bielice–Partizánske (Partizánske)
* Letisko Martin (Martin)
* Letisko Slavnica–Dubnica nad Váhom (Dubnica nad Váhom)
* Letisko Spišská Nová Ves (Spišská Nová Ves)
* Letisko Svidník (Svidník)

 |
| Vnútroštátne neverejné | 
* Letisko Boleráz (Trnava)
* Letisko Boľkovce (Lučenec)
* Letisko Dubová (Pezinok)
* Letisko Holíč (Holíč)
* Aerodrome Jasna (Liptovský Mikuláš)
* Letisko Kamenica nad Cirochou (Humenné)
* Letisko Kráľová (Senec)
* Letisko Nové Zámky (Nové Zámky)
* Letisko Očová (Zvolen)
* Letisko Ražňany (Sabinov)
* Letisko Ružomberok (Ružomberok)
* Letisko Senica (Senica)
* Letisko Šurany (Šurany)
* Letisko Trenčín (Trenčín)

 |
| Vojenské | 
* Letecká základňa Malacky (Malacky/Kuchyňa)
* Letecká základňa Prešov (Prešov)
* Letisko Sliač (Sliač)

 |
| Zrušené | 
* Letisko Vajnory (Bratislava)

 |

| * z
* d
* u
Poprad |
| --- |
| Samospráva | 
* *Primátor:* Anton Danko (od 2018)
* *Čestní občania*
* *Osobnosti*
* *Mestské časti:* Kvetnica
* Matejovce
* Poprad
* Spišská Sobota
* Stráže pod Tatrami
* Veľká

 |
| Geografia | 
* Popradská kotlina
* Kozie chrbty
* *Vodstvo:* Poprad
* Hozelský potok
* Potôčky
* Slavkovský potok
* Velický potok

 |
| Ekonomika | 
* TATRAVAGÓNKA

 |
| Pamiatky a stavby | 
* Evanjelický kostol Svätej Trojice
* Konkatedrála Sedembolestnej Panny Márie
* Kostol svätej Heleny
* Kostol svätého Juraja
* Renesančná zvonica
* *Zoznam kultúrnych pamiatok*
* *K:Stavby*
* *K:Kostoly*

 |
| Doprava | 
* *Mestská:* MHD
* *Cestná:*
* D1
* I/18
* I/66
* II/534
* *Železničná:* Železničná stanica Poprad-Tatry
* Železničná trať Žilina – Košice
* Železničná trať Poprad-Tatry – Plaveč
* Tatranské elektrické železnice
* *Letecká:* Letisko Poprad-Tatry
* *K:Doprava*

 |
| Námestia a ulice | 
* *Námestia:* Námestie svätého Egídia
* Sobotské námestie
* *Ulice:* \* Francisciho
* Partizánska
* Popradské nábrežie
* Slovenského odboja
* Štefánikova
* Železničná
* *Zoznam*

 |
| Kultúra | 
* Medzinárodný festival horských filmov
* Podtatranská knižnica v Poprade
* Podtatranské múzeum v Poprade
* Tatranská galéria
* *K:Kultúra*

 |
| Školy | 
* *K:Školy*

 |
| Šport | 
* HK Poprad
* FK Poprad
* Národné tréningové centrum
* Zimný štadión
* *K:Šport*

 |